Apr 17,2017
బ్యాంకులకు రుణగండం
ముంబయి: కొండలా పేరుకుపోయిన మొండి బాకీలతో కుదేలైన బ్యాంకులు ఇప్పుడు కొత్త చిక్కుల్లో కూరుకుపోయాయి. అప్పుల కుప్పలు పెరగడం,కార్పొరేట్‌ డిమాండ్‌ పడిపో వడంతో 2016-17 ఆర్థిక సంవత్సరంలో బ్యాంకు రుణాల(పరపతి) వృద్ధి అంతకుముందు ఏడాదితో పోలిస్తే 10.7 నుంచి 5.08 శాతానికి పతనమైంది. గత ఏడాది బ్యాంకుల రుణ వితరణ రూ 75 లక్షల కోట్లు కాగా ఈ ఏడాది మార్చి నాటికి అది కేవలం 5 శాతం వృద్ధితో రూ 78.81 లక్షల కోట్లకే పరిమితమైంది. బ్యాంకుల రుణాల జారీ ఇంత తక్కువ వృద్ధి కనబరచడం 1953-54 తర్వాత ఇదే కావడం గమనార్హం.ఆర్థిక వ్యవస్థ ఏడు శాతం వృద్ధితో నిలకడగా ముందుకు వెళుతున్నదని ప్రభుత్వం ఘనంగా చాటుతున్న క్రమంలో రుణ వృద్ధి మునుపెన్నడూ లేనంత నిరాశాజనకంగా ఉండటం పట్ల విస్మయం వ్యక్తమవుతున్నది. బ్యాంకులు ఇప్పటికే మొండి బాకీలతో సతమతమవుతూ కొత్త రుణాలకు నిరాకరి స్తుండటం,కొన్ని కంపెనీలు కార్పొరేట్‌ బాండ్‌ మార్కెట్‌ నుంచి నిధులు సమీకరించుక ుంటుండటంతో బ్యాంకులకు రుణాల కోసం తాకిడి తగ్గింది. వడ్డీ రేట్లు తగ్గినా రుణాలకు డిమాండ్‌ ఊపందుకోకపోవడంతో బ్యాంకుల వద్ద పోగుపడిన నిధుల నిర్వహణ సంక్లిష్టంగా మారింది.ఇక మొండి బకాయిలు పేరుకున్న అప్పుల్లో రూ 3.16 లక్షల కోట్ల అప్పులు కేవలం 40 మంది భారీ పారిశ్రామికవేత్తలే కావడం గమనార్హం. ఇక నోట్ల రద్దు నేపథ్యంలో 2017 ఆర్థిక సంవత్సరంలో డిపాజిట్ల వృద్ధి 11 శాతం మేర పెరిగింది.అ ంతకుముందు ఏడాది దాదాపు రూ 90లక్షల కోట్లుగా ఉన్న బ్యాంకు డిపాజిట్లు 2017 మార్చి నాటికి రూ కోటి పదిలక్షల కోట్లకు పైగా పెరిగాయి.
పరపతి పతనమైతే...
పరపతి సంక్షోభంతో బ్యాంకుల వద్ద రూ లక్షల కోట్లు అందుబాటులో ఉన్నా దేశ ఆర్థిక వ్యవస్థకు వెన్నుదన్నుగా నిలిచే రంగాలకు ఊతమివ్వని పరిస్థితి.నిధులు దండిగా ఉన్నా రుణాల జారీలో బ్యాంకుల చిన్నచూపుకు గురవు తున్న చిన్న,మధ్యతరహా పరిశ్రమల ఉనికి,విస్తరణ ప్రమాదంలో పడి లక్షలాది కొలువులు కోల్పేయే ప్రమాదం తలెత్తు తుంది. మరోవైపు కార్పొరేట్లకు రుణాల రద్దు చేస్తున్న బ్యాంకులు నిధుల లభ్యత ఉన్నా సంక్షోభంలో కూరుకుపోయిన పరిశ్రమలకు నిధుల ఊతమిచ్చే పరిస్థితిలేదు. ఖాయిలా పరిశ్రమలను కాపాడితే ఆ మేర వేలాది ఉద్యోగాలను నిలుపుకునే వెసులుబాటు ఉంటుంది.ఉపాధి రంగాలను నిర్లక్ష్యం చేయకుండా నిధుల లభ్యత పెంచితేనే ప్రస్తుత సంక్షోభం నుంచి బ్యాంకులతో పాటు ఆర్థిక వ్యవస్థా గట్టెక్కుతుంది.
మీ స్నేహితులకు రికమెండ్ చెయ్యండి